### Beslutning

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 9. juni 2021 om magistratsbehandling af forslaget.

Sagen bedes tilbagesendt byrådet via Magistraten.

**Beslutningsforslag fra SF og [adresse]**

Det er ikke gået nogens næse forbi, at forvaltningen nu to gange har planlagt overvågning af to borgere i 48 timer i træk. Overvågningen udføres ikke af en socialrådgiver ansat i [adresse], men af et eksternt firma. Dette betyder, at borgeren i praksis ikke kan diskutere, hvad der er observeret med sin socialrådgiver. Det, mener vi, er uholdbart.

I SF og [adresse] mener vi ikke, det kan forsvares at observere borgere i 48 timer i træk. Det føles som overvågning, og vi ser, hvordan det skaber utryghed blandt brugerne af BPA-ordningen. Vi ønsker dialog og besøg hos borgerne i stedet for observationer.

Vi foreslår derfor at:

* Tilgangen i visitationer skal være båret af dialog og tillid til borgeren.
* Hvis en borger skal have besøg af kommunen med henblik på skærpet visitationen, skal dette foretages af en ansat i [adresse], og personen skal deltage i efterfølgende møder imellem borger og sagsbehandler, såfremt borgeren ønsker dette.
* Besøg fra kommunen skal ikke ligge i nattetimerne, med mindre det er et ønske fra borgeren.
* Der skal ikke ske observation i mere end få timer ad gangen. Tidspunkter skal aftales med borgeren, og borgeren skal tilbydes flere muligheder for, hvordan det skal forløbe.

Afsendere:  Benthe Sørensen (ordfører), Stine Søndergaard, Mathias Overgaard og Nicolaj Steffensen (SF) samt Mahad Yussuf og Aksel Johansen (RV).

### Sagens forløb

12-05-2021 Aarhus Byråd
Sagens behandling blev udsat  i byrådets møde den 12. maj 2021.
 26-05-2021 Aarhus Byråd
Sagens behandling blev udsat i byrådets møde den 26. maj 2021.
 09-06-2021 Aarhus Byråd

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 9. juni 2021 om magistratsbehandling af forslaget.

Sagen bedes tilbagesendt byrådet via Magistraten.